
Од единаесетата редовна седница на Советот на општина Чешиново-Облешево, одржана на ден 20.06.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев и Анита Колева
Отсутен: Сане Стојанов
Присутни и: Градоначалникот г-н Далибор Ангелов и Влатко Коцев – претставник на ФА Чешиново-Облешево. 
Записникот го води Драгица Горгиевска – Раководител на Одделение за  нормативно-правни работи во општината
	Записникот од десетата редовна седница се стави на разгледување.
	
	Записникот се усвои со 9 гласа ЗА 

	За единаесетата редовна седница Претседателот го предложи следниот:


Дневен ред,
1. Информација за остварени бруто приходи од работа на пазарот во Облешево за месец Април и Мај 2022 година
2. Одлука за давање на Согласност за пристапување кон измена и дополнување на Статутот на ЈПКД „Облешево“
3. Одлука за усвојување на иземна на Годишен План за вработување за 2022 година 
4. Одлука за приоритетен проект за изградба на пристапен пат до земјоделско земјиште с.Уларци
5. Одлука за давање на согласност за намаена на инвестицијата Изградба на пристапен пат до земјоделско земјиште с.Уларци
6. Програма за измени и дополнувања на Програмата за активности на општина Чешиново-Облешево во областа на културни и спортски манифестации за 2022 година
7. Одлука за прифаќање на Иницијативата за изработка на Урбанистички план за изградба на објекти за лесна фармацевтска индустрија со класа на намена Г2
8. Предлози, прашања и барања


Дополнување на Дневниот ред:
-Драгица Горгиевска
На покана на Алфа Телевизија општината ќе учествува во Емисијата Везилка.
Предлог е да се донесе Одлука за учество и промоција на општина Чешиново-Облешево во емисијата „Везилка“ на АлФа ТВ.
Дневниот ред со дополнувањето се усвои со 9 гласа ЗА.

Предлогот: Одлука за учество и промоција на општина Чешиново-Облешево во емисијата „Везилка“ на АлФа ТВ ќе се разгледа како Точка 8. Точка 8 преминува во Точка 9.

1 Точка (Информација за остварени бруто приходи од работа на пазарот во Облешево за месец Април и Мај 2022 година)

Од присутни 9 членови на Советот во просторијата за време на гласањето Едногласно се усвои Информацијата.


2 Точка (Одлука за давање на Согласност за пристапување кон измена и дополнување на Статутот на ЈПКД „Облешево“)

-Драгица Горгиевска
Измените на Статутот ќе бидат усогласување со одредбите од Законот за Јавни претпријатија  во делт на кои услово треба да ги исполнуа кандидатот за директор на Јабното Претпријатие и кои услови треба да ги исполнуваат членовите на Управните и надзорните одбори.
Ова е само давање на Согласност за пристапување кон измени на Статутот. Кога ќе се направат измените повторно на Совет ќе бидат разгледани.

Без дискусија од присутни  9  членови на Советот во просторијата за време бна гласањетоЕдногласно се донесе Одлуката.


3 Точка (Одлука за усвојување на иземна на Годишен План за вработување за 2022 година)

-Драгица Горгиевска
Се работи за поместување во склопот на вработените во општината, не се работи за нови вработувања. Ќе се направи правична распределба на работните задачи.

Без дискусија од присутни 10 членови на Советот во просторијата за време на гласањето со 7 гласа ЗА и 3 гласа Воздржани се донесе Одлуката.


4 Точка (Одлука за приоритетен проект за изградба на пристапен пат до земјоделско земјиште с.Уларци)
5 Точка (Одлука за давање на согласност за намаена на инвестицијата Изградба на пристапен пат до земјоделско земјиште с.Уларци)

-Драгица Горгиевска
Бидејки и двете Точки се однесуваат за иста работа, ќе се разгледаат заедно.
Се работи за повик преку Агенцијата за Финансиска Поддршка во Земјоделството и Руралниот Развој за финансирање на проекти пристапни патишта до земјоделска површина. Инвестицијата е до 1.000.000,00 денари
ДДВ-то е обврска на општината.
Во разговор со земјоделците се одлучи да се аплицира со овој проект.
-Градоначалникот
Како и што објасни правничката се работи за повик преку АФПЗРР. Можете да го водете повикот на страна на Агенцијата. Не се работи за асфалтирање на патишта туку бидејки се работи за пристап до земјоделска површина се работи за тампонирање на пат.
Патот мора да претставува целина. Патот со кој сакаме да аплицираме и за кој се подготвува Основен проект се наоѓа во КО Уларци и е со должина од 980 м/д. Можеби ќе има забелешки од членовите на Советот од другите населени места, но при Одлуката се зеде во предвид токму елементот на функционална целина бидејки имајки ја во предвид финансиската ситуација во општината не сме во можност да кофинансираме со сопствени средства во реализација на проектот. Општините што располагаат со поголем буџет аплицираат со сопствено учество. Од друга страна ДДВ-то е обврска на општината. Ние сме должни да аплицираме а дали ќе ни одобрат не се знае. Во рамките на повикот да ја поднесеме Апликацијата.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката за приоритетен проект за изградба на пристапен пат до земјоделско земјиште с.Уларци и Одлуката за давање на согласност за намаена на инвестицијата Изградба на пристапен пат до земјоделско земјиште с.Уларци.


6 Точка (Програма за измени и дополнувања на Програмата за активности на општина Чешиново-Облешево во областа на културни и спортски манифестации за 2022 година)

-Драгица Горгиевска
Се работи за измена на Програмата во делот на награди за освоени места на Илинденски Спортски Игри.
Имајки ја во предвид финансиската ситуација на општината бевме приморени да се скратат финансиите во делот на награди за Илинденски Спортски Игри.
За освоено прво место 80.000,00 денари и за освоено второ место 40.000,00 денари.
Организаторите на Игрите за разлика од претходни години ќе работат волонтерски.
-Франческо Наков
Колку екипи се пријавени на игрите.
-Влатко Коцев
Засега околу 7-8 но рокот за пријавување е до 25ти.
Ќе се обидеме турнирот да го подигнеме на повисоко ниво. Се разговара со Осогово и Брегалница и нивни екипи да учествуваат на турнирот.

Се премина на гласање.
Од присутни 10 членови на Советот во просторијата за време на гласањето Едногласно се Донесе Програмата за измени и дополнувања на Програмата за активности на општина Чешиново-Облешево во областа на културни и спортски манифестации за 2022 година.


7 Точка (Одлука за прифаќање на Иницијативата за изработка на Урбанистички план за изградба на објекти за лесна фармацевтска индустрија со класа на намена Г2)

Се работи за Измена на Програмата за Урбанистичко планирање. Измените се однесуваат по Барање на Хапа Фарм Спанчево за изработка на Урбанистички план за изградба на објекти за лесна фармацевтска индустрија со класа на намена Г2. Финасирањето на Урбанистичкиот план е на сметка на Барателот Хапа Фарм.

Без дискусија од присутни 10 членови на Советот во просторијата за време на гласањето Едногласно се донесе Одлуката.


8 Точка (Одлука за учество и промоција на општина Чешиново-Облешево во емисијата „Везилка“ на АлФа ТВ)

-Драгица Горгиевска
На покана на Алфа Телевизија општината ќе учествува во Емисијата Везилка.
Се работи за Емисија во која се промовираат општините. Од Наша страна е прифатено учеството. Се работи за мали финансиски издатоци и тоа набавка на намирници за жените кои ќе готват домашни јадења и средства за превоз до Скопје и назад за учесниците.

Се премина на гласање.
Од присутни 10 членови на Советот во просторијата за време на гласањеето Едногласно се донесе Одлуката.


9 Точка (Предлози, прашања и барања)

Се прочита Барањето од Влатко Коцев – Претседател на ФА Чешиново-Облешево кој бара финансиска помош од општината за превоз на дечињата кои тренираат фудбал во ФА.
-Влатко Коцев
Проблем е превозот. Нафтата многу наскапна. Нема простор да ја покачеме членарината на децата бидејки многу од нив на тој начин ќе се отпишат од тренирање. Учествуваме и во детската лига и во 2008, тоа е многу голем трошок. Не бараме финансии, доколку може да се финансира во гориво. Од 150 машки дечиња запишани во основно образование 75 тренираат кај нас што значи секое второ дете ја посетува академијата. За 7-8 месеци колку што постои Академијата веќе имаме успех, неколку од децата веќе преминаа да тренираат во Брегалница.
-Орце Митров
Предлог од Градоначалникот како може да им се помогне.
Вие еден месец ќе имате одмор. Останува уште пола година. Оптштината да помогне со околу 50.000,00 – 60.000,00 денари, а веќе во Буџетот за 2023 година да се размисли за друго финансирање. Мислам дека тие средства ќе Ви бидат доволни.
-Градоначалникот
Треба да бидеме реални и во Барањата и во тоа колку може општината да помогне.
-Влатко Коцев
Месечно трошиме околу 12.000,00 денари за превоз. До крајот на годината мислам дека околу 60.000,00 денари ќе бидат доволни.
-Орце Митров
Да се има во предвид дека општината може нема да може да ги исплати сите средства но барем 90% од нив да бидат исплатени би било добро.
-Влатко Коцев
Се надевам дека во иднина ќе работиме самофинансирачки. Некако за почеток ни се зголемија трошоците и затоа го поднесовме ова Барање.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за одобрување на финансиски средства за надоместок на трошоци за превоз на дечињата кои тренираат фуидбал во ФА Чешиново-Облешево.

Се прочита Барањето од Богданова Лилјана од Чешиново која бара да се донесе Одлука со која ќе и се одобри да користи старото игралиште во с.Чешиново (косење на трева за прехрана на добиток) за календарска 2022 година. За истото ќе плати надоместок на општината во висина од 3.000,00 денари.
Едногласно, со 10 гласа ЗА се донесе Одлука за усвојување на Барањето на Богданова Лилјана.

Се прочита барањето од Даниела Илиева од с.Теранци која бара финансиска помош за надомест на штета настаната од невреме – удар на гром во оџакот на семејната куќа во с.Теранци.

Едногласно со 10 гласа ЗА се донесе Одлуката за финансиска помош од 3.000,00 денари.

Седницата заврши во 10.00 часот.
Се свика продолжение на единаесетата седница во 13.00 часот
На продолжението беа присутни следните членови на Совет: Боби Ѓоргиев, Иван Андонов, Франческо Наков, Орце Митров, Филип Јосев, Саше Донев, Славе Донев, Сане Стојанов  и Анита Колева
Отсутни: Слаџана Ангелова и Стојан Ангелов

Присутни и : Милена Параклиев и Ивана Минова Богданова од одделението за финансии

Дополнување на Дневниот ред: Одлука за отпочнување на постапка за долгорочно домашно задолжување на општина Чешиново-Облешево.

-Милена Параклиев
Се работи само за отпочнување на постапка. Ќе поднесеме Барање до Министерството за финансии па ќе го видиме одговорот од нивна страна. 
Се работи за реконструкција на улицата Маршал Тито во Чешиново. За да се заврши тој проект потребно е и изградба на атмосферска канализација за која општината нема доволно средства. Се работи за износ од 5.971.429,30 денари без ДДВ или 7.046.286,57 денари со ДДВ.
-Франческо Наков
За какви средства се работи. Ќе ги враќаме или тоа се неповратни средства?
-Драгица Горгиевска
Тоа е задолжување на општината.
-Сане тојанов
Општината е многу задолжена и дополнително задолжување не ми оде во глава. Да има пари општината во ред, но во ваква ситуација јас би гласал воздржан.
-Боби Ѓоргиев
Секако сме задолжени, така да јас мислам дека треба да се реализира нешто и во Наш мандат.
-Орце Митров
Ние нема да почнеме веднаш да ги враќаме парите сигурно ќе има и грејс период.

-Милена Параклиев
Ова е само почетна Одлука. Ќе видеме дали ќе ни го дозволат задолжувањето.
-Ивана Минова Богданова
Грејс периодот, висината на средствата и периодот на враќање дополнително ќе ни биде кажан.

Се премина на гласање.
Со 7 гласа ЗА и 2 гласа Воздржани се донесе Одлуката.

	Со исцрпување на Дневниот ред заврши единаесетата редовна седница на Советот на општина Чешиново-Облешево.
	Седницата заврши во 13.15 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

